title: Директива 2006/117/ЕВРАТОМ на Съвета от 20 ноември 2006 година относно надзор и контрол на превоза на радиоактивни отпадъци и отработено гориво

text:
Важна правна забележка

|

32006L0117

Официален вестник n° L 337 , 05/12/2006 стр. 0021 - 0032 Официален вестник n° L 200 , 01/08/2007 стр. 0254 - 0265

		Директива 2006/117/ЕВРАТОМ на Съветаот 20 ноември 2006 годинаотносно надзор и контрол на превоза на радиоактивни отпадъци и отработено горивоСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност за атомна енергия, и по-специално член 31, параграф 2 и член 32 от него,като взе предвид предложението на Комисията, изготвено след получаване на становището на група лица, избрани от Научния и технически комитет сред научните експерти в държавите-членки, в съответствие с член 31 от Договора и след консултация с Европейския икономически и социален комитет [1],като взе предвид становището на Европейския парламент [2],като има предвид, че:(1) Дейностите по превоза на радиоактивни отпадъци или отработено гориво трябва да отговарят на множество изисквания на нормативните документи на Общността и международни такива, касаещи по-специално безопасния превоз на радиоактивни материали и условията за погребване или съхранение на радиоактивни отпадъци или отработено гориво в приемащата страна.(2) В продължение на изискванията по-горе, защитата на здравето на работниците и на населението изисква превоза на радиоактивни отпадъци или отработено гориво между държави-членки, както и на територията на Общността и от нея към трети страни да подлежи на задължителна и обща система за предварителни разрешителни.(3) Както е посочено в Резолюция на Съвета от 22 май 2002 г. относно създаването на национални системи за надзор и контрол на наличието на радиоактивни материали при рециклиране на метални материали в държавите-членки [3], е необходимо минимизиране на радиологичния риск, произтичащ от наличието на радиоактивни материали сред металните материали, определени за рециклиране.(4) Директива 92/3/Евратом на Съвета от 3 февруари 1992 г. относно надзора и контрола на превози на радиоактивни отпадъци между държавите-членки, както и тези, внасяни във и изнасяни от Общността [4], установи система на Общността за строг контрол и предварителни разрешителни за превоза на радиоактивни отпадъци, която се оказа задоволителна. Въпреки това, необходимо е тя да бъде изменена в светлината на натрупания опит с оглед изясняване и добавяне на понятия и определения, за уреждани на хипотези, пропуснати в миналото, опростяване на съществуващата процедура за превоз на радиоактивни отпадъци между държавите-членки и гарантиране на последователност с останалите разпоредби на Общността и международните разпоредби, и по-специално Единната конвенция за безопасност при управление на отработеното гориво и за безопасност при управление на радиоактивните отпадъци (наричана по-долу "Единна конвенция"), към която Общността се присъедини на 2 януари 2006 г.(5) В рамките на Петия етап от инициативата за опростено законодателство за вътрешния пазар (SLIM) бе създадена работна група от представители на държавите-членки и на ползвателите с оглед предлагане на решение в отговор на множество опасения, изразени от ползвателите на Директива 92/3/Евратом, и едновременно с това нейното хармонизиране с действащи международни правила и актове.(6) Изложената в Директива 92/3/Евратом процедура се прилага на практика единствено по отношение на превоз на отработено гориво, за което не се предвижда допълнителна употреба и по този начин се разглежда за целите на директивата като "радиоактивен отпадък". От радиологична гледна точка не е оправдано да се изключи прилагането на подобна процедура за надзор и контрол по отношение на отработеното гориво, в случаите когато то е предназначено за допълнително обработване. Затова би било подходящо настоящата директива да включва всички превози на отработено гориво, независимо дали то е предназначено за погребване или за допълнително обработване.(7) Всяка държава-членка следва да остане изцяло отговорна за избора на собствена политика за управление на ядрените отпадъци и отработеното гориво в рамките на своята юрисдикция, като някои предпочитат допълнително обработване на отработеното гориво, а други целят окончателно погребване на отработеното гориво, без да предвиждат допълнителна употреба. Затова настоящата директива не следва да засяга правата на държавите-членки да изнасят своето отработено гориво за допълнително обработване и нищо в настоящата директива не следва да се тълкува, че държавата-членка по местоназначение трябва да приеме превозвани радиоактивни отпадъци и отработено гориво за окончателно третиране или погребване, освен в случаите на повторно транспортиране. Отказ от подобни превози следва да се обоснове на базата на критериите, изложени в настоящата директива.(8) Опростяването на действащата процедура не следва да затруднява упражняването на съществуващите права на държавите-членки да възразят или налагат условия във връзка с превоза на радиоактивни отпадъци, за който се изисква тяхното съгласие. Възразяването не трябва да бъде произволно, а да се основава на съответното национално, Общностно или международно законодателство. Настоящата директива не следва да засяга правата и задълженията по международното право, и по-специално упражняването от страна на кораби и летателни апарати, на морски, речни и въздухоплавателни права и свободи, предвидени в международното право.(9) Възможността държава-членка по местоназначение или по транзитно преминаване да откаже автоматична процедура за предоставяне на съгласие за превоз налага неоправдана административна тежест и създава несигурност. Задължителното потвърждаване на получаването на заявлението от страна на органите от приемащата страна или страната на транзитно преминаване, заедно с удължаване на периода за предоставяне на съгласие, следва да даде възможност за приемане на мълчаливо одобрение с висока степен на сигурност.(10) "Разрешителните" за превоз по смисъла на настоящата директива не следва да заменят специфични национални изисквания за превоз, като например транспортни лицензи.(11) С оглед защита здравето на хората и околната среда от опасностите, произтичащи от радиоактивните отпадъци, следва да се вземат предвид рисковете извън Общността. Ако радиоактивни отпадъци и отработено гориво се изнасят от Общността към трети страни, третата приемаща страна не само трябва да бъде информирана за превоза, но също трябва да даде своето съгласие за това.(12) Компетентните органи от приемащата държава-членка трябва да сътрудничат и установят контакт с другите участващи компетентни органи с оглед избягване на прекомерни закъснения и да се осигури гладкото прилагане на процедурата за даване на съгласие, предвидена в настоящата директива.(13) Изискването лицето, отговорно за превоза, да предприеме коригиращи мерки с оглед на безопасността, когато това се налага при неуспешен превоз, не следва да пречи на прилагането на механизми, установени на национално равнище от държавите-членки.(14) Изискването държателят да носи отговорност за разходи, възникващи при неуспешен превоз, не следва да пречи на прилагането на механизми, установени на национално равнище от държавите-членки, нито договорни споразумения между държателя и друго участващо в превоза лице.(15) Въпреки че, доколкото е съвместимо с безопасното управление на този вид материали, радиоактивните отпадъци следва да бъдат погребвани в страната, в която са произведени, държавите-членки трябва да насърчават сключването на споразумения помежду си с оглед улесняване безопасното и ефективно управление на радиоактивните отпадъци или отработеното гориво от държавите-членки, които са го произвели в малки количества и когато изграждането на необходимите за целта съоръжения не би било оправдано от радиологична гледна точка.(16) Когато в изпълнение на изискванията на член 27 от Единната конвенция е постигната договореност между получателя в трета страна и държателя в трета страна, тази договореност би могла да се използва за целите на настоящата директива.(17) За целите на настоящата директива и в светлината на натрупания опит е необходимо адаптиране на съществуващия стандартен документ. С оглед по-голяма яснота трябва да се предвиди задължението за създаване на нов стандартен документ до датата на транспонирането на настоящата директива. При все това, ако този краен срок не е спазен, преходните разпоредби трябва да предвиждат използване на съществуващия стандартен документ. Нещо повече, ясни правила за използването на езиците следва да осигурят правна яснота и недопускане на неоправдани закъснения.(18) Представянето на периодични доклади от държавите-членки на Комисията и от Комисията на Европейския парламент, на Съвета и на Европейския икономически и социален комитет следва да представят полезно обобщение за предоставените на ниво Общност разрешителни и трябва да посочат евентуални трудности, срещани в практиката от държавите-членки и прилаганите решения.(19) Директива 96/29/Евратом от 13 май 1996 г. относно постановяване на основните норми на безопасност за защита на здравето на работниците и населението срещу опасностите, произтичащи от йонизиращото лъчение [5] се прилага, inter alia, по отношение на превоза, вноса и износа от територията на Общността на радиоактивни вещества и предвижда система за доклади и издаване на разрешителни за практики, включващи йонизиращо лъчение. Затова, тези разпоредби са от значение за областта, уреждана от настоящата директива.(20) В светлината на посоченото е необходимо, от съображения за по-голяма яснота, Директива 92/3/Евратом да бъде отменена и заменена. Настоящата директива не следва да засяга задълженията на държавите-членки относно сроковете за транспониране в националното законодателство и прилагането на отменената директива.(21) В съответствие с точка 34 от Междуинстутиционалното споразумение за по-добро законотворчество [6], държавите-членки се насърчават да изготвят за себе си и в интерес на Общността собствени таблици, които – доколкото е възможно – да илюстрират съответствието между настоящата директива и мерките за транспониране и да ги направят обществено достояние,ПРИЕ НАСТОЯЩАТА ДИРЕКТИВА:ГЛАВА 1УВОДНИ РАЗПОРЕДБИЧлен 1Предмет и обхват1. Настоящата директива установява система на Общността за надзор и контрол на трансграничния превоз на радиоактивни отпадъци и отработено гориво с оглед осигуряване на адекватна защита на населението.2. Настоящата директива се прилага за трансграничен превоз на радиоактивни отпадъци или отработено гориво, в случаите, когато:а) изпращащата страна, приемащата страна или страната на транзитно преминаване е държава-членка на Общността; иб) количествата и концентрацията на пратката надхвърлят нивата по член 3, параграф 2, букви а) и б) от Директива 96/29/Евратом.3. Настоящата директива не се прилага за превоз на изведени от употреба източници до доставчик или производител на радиоактивни източници или до признато предприятие.4. Настоящата директива не се прилага по отношение на пратки радиоактивни материали, получени след допълнително обработване за последваща употреба.5. Настоящата директива не се прилага по отношение на трансграничен превоз на отпадъци, съдържащи само естествени радиоактивни материали, които не са резултат от определени практики.6. Настоящата директива не засяга правата и задълженията по международното право.Член 2Повторен превоз, свързан с обработване и допълнително обработванеНастоящата директива не засяга правото на държава-членка или на предприятие в държавата-членка, в/на която:а) ще бъдат доставени радиоактивни отпадъци за обработване; илиб) ще бъде доставен друг материал с цел извличане на радиоактивните отпадъци,след третиране да върне радиоактивните отпадъци в изпращащата страна. Не се засяга и правото на държава-членка или на предприятие в държавата, на която ще бъде превозено горивото за допълнително обработване да върне в изпращащата страна радиоактивни отпадъци, извлечени при операцията по допълнително обработване.Член 3Трансгранични доставки на отработено гориво за допълнително обработванеБез да засяга компетентността на всяка държава-членка да определя собствена политика по цикъла на отработено гориво, настоящата директива не засяга правото на държава-членка да изнася отработено гориво за допълнително обработване, като взема предвид принципите на общия ядрен пазар, по-специално свободното движение на стоки. Тези доставки и износ се наблюдават и контролират в съответствие с процедурите, предвидени в настоящата директива.Член 4Повторен превоз във връзка с неразрешени доставки и недекларирани радиоактивни отпадъциНастоящата директива не засяга правото на държава-членка безопасно да върне в изпращащата страна:а) доставени радиоактивни отпадъци и отработено гориво, попадащи в обхвата на настоящата директива, но които не са били надлежно разрешени в съответствие с настоящата директива; иб) отпадъци, замърсени с радиоактивни вещества или материал, съдържащ радиоактивен източник, когато този материал не е бил деклариран като радиоактивен отпадък от изпращащата страна.Член 5ОпределенияЗа целите на настоящата директива се прилагат следните определения:1. "радиоактивни отпадъци" означава радиоактивен материал в газообразно, течно или твърдо състояние, за който не се предвижда по-нататъшна употреба от изпращащите и приемащи страни, нито от физическо или юридическо лице, чието решение се приема от тези страни, и което се контролира като радиоактивен отпадък от регулаторен орган съгласно законодателната и подзаконова нормативна уредба на изпращащите и приемащи страни;2. "отработено гориво" означава ядрено гориво, което е било облъчено в активната зона на ядрен реактор и е окончателно извадено от нея; отработеното гориво може да се счита или за използваем източник, който може да се обработи допълнително или е предназначено за окончателно погребване без предвидена по-нататъшна употреба и третирано като радиоактивен отпадък;3. "допълнително обработване" означава процес или действие, чиято цел е извличане на радиоактивни изотопи от отработено гориво за по-нататъшна употреба;4. "превоз" означава всички действия и операции за преместване на радиоактивни отпадъци или отработено гориво от изпращащата страна или държава-членка до приемащата страна или държава-членка;5. "превоз на територията на Общността" означава превоз, при който изпращащата и примащата страни са държави-членки;6. "превоз извън територията на Общността" означава превоз, при който изпращащата и приемащата страна са трети страни;7. "погребване" означава разполагане на радиоактивен отпадък или отработено гориво в получило съответно разрешително съоръжение без намерение за неговото извличане от там;8. "съхраняване" означава разполагане на радиоактивен отпадък или отработено гориво в съоръжение, което осигурява ограничаване на тяхното въздействие, с намерение за извличането им;9. "държател" означава физическо или юридическо лице, което преди да осъществи превоз на радиоактивен отпадък или отработено гориво носи отговоронст съгласно приложимото национално законодателство за този вид материали и планира да извърши превоз до получателя;10. "получател" означава физическо или юридическо лице, до когото се превозва радиоактивния отпадък или отработено гориво;11. "изпращаща страна или държава-членка" и съответно "приемаща страна или държава-членка" означава страна или държава-членка, от която се планира започване на превоз или е започнал превоз, и страна или държава-членка, до която е планиран или се осъществява превоз;12. "страна или държава-членка на транзитно преминаване" означава страна или държава-членка, различна от изпращащата страна или държава-членка или приемащата страна или държава-членк , през територията на която се планира или осъществява превоза;13. "компетентни органи" означава орган, който съгласно законодателството или подзаконовите нормативни актове на изпращащата или приемащата страна или страната на транзитно преминаване имат право да прилагат системата за наблюдение и контрол на превоза на радиоактивни отпадъци или отработено гориво;14. "запечатан източник" има значението, дадено в Директива 96/29/Евратом и включва капсулата, където има такава, изолираща радиоактивния материал като неразделна част от източника;15. "изведени от употреба източник" означава запечатан източник, който вече не се използва или е предназначен да се използва за дейност, за която е било издадено разрешително;16. "признато предприятие" означава съоръжение, намиращо се на територията на страна, за което в съответствие с националното законодателство е получено разрешение от компетентните органи в тази страна за дългосрочно съхраняване или погребване на запечатани източници или предприятие, получило разрешително по надлежен ред в съответствие с националното законодателство за временно съхраняване на запечатани източници;17. "надлежно подадено заявление" означава стандартен документ, отговарящ на всички изисквания по член 17.ГЛАВА 2ПРЕВОЗИ НА ТЕРИТОРИЯТА НА ОБЩНОСТТАЧлен 6Заявления за получаване на разрешително за превоз1. Държател, планиращ осъществяването на превоз на радиоактивни отпадъци или отработено гориво или да организира подобен превоз на територията на общността, е длъжен да подаде до компетентните органи на изпращащата държава-членка надлежно попълнено заявление за получаване на разрешително.2. Едно заявлението може да бъде подадено и за повече от един превоз, ако:а) радиоактивните отпадъци или отработеното гориво, за които се отнася, по своята същност имат едни и същи физически, химически и радиоактивни характеристики; иб) превозите ще се осъществяват от едни и същ държател до един и същ получател и да изискват разрешително от едни и същи компетентни органи; ив) в случаите, когато превозите включват транзитно преминаване през трети страни, те се осъществяват през един и същ граничен пункт на влизане и/или излизане от територията на Общността и през едни и същи гранични постове на съответните трети страни или засегнатите страни, освен ако не е договорено друго между компетентните органи.Член 7Предаване на заявлението на компетентните органи1. Компетентните органи от изпращащата държава-членка препращат надлежно попълненото заявление, предвидено в член 6, за получавано на съгласие до компетентните органи от приемащата държава-членка и държавите-членки на транзитно преминаване, ако има такива.2. Компетентните органи от съответните държави-членки предприемат необходимите мерки, за да гарантират, че с цялата информация относно превозите, предмет на настоящата директива, се използва с дължимата грижа и че тя е защитена от злоупотреби.Член 8Потвърждаване на приемане и искане за информация1. В срок от 20 дни от получаването на заявлението, компетентните органи от приемащата държава-членка и държавите-членки на транзитно преминаване, проверяват дали заявлението е надлежно попълнено по смисъла на член 5, параграф 17.2. Ако заявлението е надлежно попълнено, компетентните органи от приемащата държава-членка изпращат потвърждение за получаването до компетентните органи от изпращащата държава-членка с копие до другите компетентни органи, но не по-късно от 10 дни след изтичане на 20-дневния срок по параграф 1.3. Ако компетентните органи на съответните държави-членки счетат, че заявлението не е надлежно попълнено, те изискват липсващата информация от компетентните органи от изпращащата държава-членка и информират другите компетентни органи за такова искане. Искането се прави в рамките на периода по параграф 1.Компетентните органи от изпращащата държава-членка изпращат поисканата информация на съответните компетентни органи.В рамките на 10 дни от датата на получаване на липсващата информация и не по-ранно от изтичане на 20 дневния период по параграф 1, компетентните органи на приемащата държава-членка изпраща потвърждение за получаване до компетентните органи от изпращащата държава-членка и копие от потвърждението до другите заинтересовани компетентни органи.4. Сроковете за издаване на потвърждение за получаване, посочени в параграфи 1, 2 и 3, могат да бъдат съкратени, ако компетентните органи от приемащата държава-членка и от държавите-членки на транзитно преминаване приемат, че заявлението е надлежно попълнено.Член 9Съгласие и отказ1. Не по-късно от два месеца от датата на потвърждението за приемане компетентните органи от всички съответни държави-членки уведомяват компетентните органи на изпращащата държава-членка за своето съгласие или за условията, изпълнението на които считат за необходими, за да предоставят съгласието си или за отказа си да предоставят съгласие.Въпреки това, компетентните органи от приемащата държава-членка или на всяка една държава-членка на транзитно преминаване може да изисква допълнителен срок от не повече от един месец към посочения в първата алинея срок, за да обявят позицията си.2. Ако при изтичане на сроковете по параграф 1 не е получен никакъв отговор от компетентните органи от приемащата държава-членка и/или на посочената държава-членка на транзитно преминаване, се счита, че страните са дали своето съгласие за искания превоз.3. Държавите-членки съобщават основанията за отказа си да предоставят съгласие или за условията, при чието изпълнение биха го предоставили, които се основават:а) за държавите-членки на транзитно преминаване - на изисквания на съответното национално, общностно или международно законодателство, приложимо по отношение на транспортирането на радиоактивни материали;б) за приемащата държавата-членка - на съответното законодателство, уреждащо управлението на радиоактивни отпадъци или отработено гориво или на съответното национално, общностно или международно законодателство, приложимо за транспортиране на радиоактивни материали.Условия, налагани от компетентните органи на държавите-членки, независимо дали сапримащи страни или страни на транзитно преминаване, не могат да бъдат по-строги от предвидените за подобни превози в тези държави-членки.4. Държавите-членки или страните, дали съгласие за транзитно преминаване на определен превоз, не могат да откажат съгласие за повторен превоз в следните случаи:а) когато първоначалното съгласие се е отнасяло за материал, превозен с цел третиране или допълнително обработване, ако повторният превоз се отнася за радиоактивни отпадъци или други продукти, съответстващи на първоначалния материал след претърпяно третиране или допълнително обработване; и са спазени всички нормативни изисквания;б) при обстоятелствата, описани в член 12, ако повторният превоз е предприет при същите условия и със същите спецификации.5. Неоснователни забавяния и/или липса на сътрудничество от страна на компетентните органи на друга държава-членка се докладват на Комисията.Член 10Издаване на разрешителни за превоз1. Ако са получени всички съгласия, необходими за извършване на превоза, компетентните органи от изпращащата държава-членка имат право да предоставят разрешително на държателя да извърши превоза и информират компетентните органи от приемащата държава-членка, както и държава-членка или съответна трета страна, през която преминава транзитно.2. Разрешителното, предвидено в параграф 1 е без последици върху отговорността на държателя, лицата, извършващи превоза, собственика, получателя или други физически и юридически лица, участващи в превоза.3. Едно разрешително може да е валидно за повече от един превоз, когато са изпълнени условията по член 6, параграф 2.4. Всяко разрешително е валидно за период до три години.Когато се установява този период на валидност, държавите-членки вземат предвид условията, изложени в съгласието, дадено от приемащите държави-членки и/или на държавите-членки на транзитно преминаване.Член 11Потвърждение за получаване на превоза1. До 15 дни от получаването, получателят изпраща на компетентните органи от приемащата държава-членка потвърждение за получаване за всеки превоз.2. Компетентните органи от приемащата държава-членка изпращат копия на потвърждението за получаване на превоза до изпращащата държава-членка и държава-членка или трета страна на транзитно преминаване.3. Компетентните органи от изпращащата държава-членка изпращат копие от потвърждението за получаване до държателя на оригинала.Член 12Неизпълнение на превоз1. Приемащата или, изпращащата държава-членка,ккато и държавата-членка на транзитно преминаване може да прецени, че превоза не може да се осъществи, ако вече не са спазени условията за превоз съгласно настоящата директива или не отговарят на разрешителните или съгласията, предоставени в съответствие с настоящата директива.Подобни държави-членки незабавно информират за решението си компетентните органи на другата държава-членка, участваща в превоза.2. В случаите, когато даден превоз не може да бъде осъществен, или ако не са спазени съгласно настоящата директива условията за превоза, компетентните органи от изпращащата държава-членка следят съответните радиоактивни отпадъци или отработено гориво да бъдат взети обратно от държателя, освен ако не може да бъде постигната друга договореност за безопасност. При необходимост, тези компетентни органи следят за това лицето, отговарящо за превоза, да предприеме коригиращи мерки за безопасност.3. Държателят носи отговорност за разходите, в случай че превоза не може да бъде извършен.ГЛАВА 3ПРЕВОЗ ИЗВЪН ТЕРИТОРИЯТА НА ОБЩНОСТТАЧлен 13Внос на територията на Общността1. В случаите, когато радиоактивните отпадъци или отработеното гориво, попадащо в обхвата на настоящата директива, трябва да влезе на територията на Общността от трета страна и приемащата страна е държава-членка, получателят подава до компетентните органи на държавата-членка заявление за получаване на разрешително. Заявлението може да бъде изпратено по отношение на повече от един превоз, при условията на член 6, параграф 2.Заявлението включва доказателство, че получателят е постигнал договореност с държателя, установен в третата страна, и тя е била приета от компетентните органи на третата страна, задължаваща държателя да вземе обратно радиоактивните отпадъци или отработеното гориво, в случай че превоза не може да се извърши в съответствие с настоящата директива, както и предвидено в параграф 5 от настоящия член.2. Компетентните органи от приемащите държави-членки изпращат заявлението, предвидено в параграф 1 за получаване на съгласие до компетентните органи от държавите-членки на транзитно преминаване, ако има такива.Прилагат се членове 8 и 9.3. Ако са получени всички съгласия, необходими за превоза, компетентните органи от приемащите държави-членки имат право да разрешат на получателя да извърши превоза и информират компетентните органи на държава-членка или трета изпращащата страна или страна на транзитно преминаване.Прилага се член 10, параграфи 2, 3 и 4.4. До 15 дни от получаването на превозеното количество получателят изпраща на компетентните органи от приемащата държава-членка потвърждение за получаване за всеки превоз. Компетентните органи от приемащата държава-членка изпращат копия на потвърждението за получаване до изпращащата страна и всяка държава-членка или трета страна на транзитно преминаване.5. Приемащата държава-членка или държава-членка на транзитно преминаване могат да преценят, че превоза не може да бъде извършен, ако условията за него вече не отговарят на изискванията на настоящата директива, или не съответстват на получените по силата на настоящата директива разрешителни или съгласия. Тази държава-членка незабавно информира за решението си компетентните органи на изпращащата страна.6. Получателят носи отговорност за разходите в случаите, когато превоза не може да бъде извършен.Член 14Преминаване през територията на Общността1. В случаите, когато радиоактивни отпадъци или отработено гориво трябва да влезе на територията на Общността от трета страна и приемащата страна не е държава-членка, физическото или юридическо лице, носещи отговорност за управлението на превоза в държавата-членка, през чиято митница първо преминават радиоактивните отпадъци или отработено гориво, за да влезе на територията на Общността (първа държава-членка на транзитно преминаване) подава заявление за разрешително до компетентните органи на тази държава-членка. Заявлението може да бъде изпратено за повече от един превоз, при условията на член 6, параграф 2.Заявлението включва доказателство, че получателя, установен в третата страна, е постигнал договореност с държателя, установен в третата страна и одобрен от нейните компетентни органи, с което държателя се задължава да прибере обратно радиоактивните отпадъци или отработеното гориво, когато даден превоз не може да бъде извършен в съответствие с настоящата директива, както е предвидено в параграф 5 от настоящия член.2. Компетентните органи от първата държава-членка на транзитно преминаване изпраща заявлението за получаване на съгласие по параграф 1 до компетентните органи на други държави-членки на транзитно преминаване.Прилагат се членове 8 и 9.3. Ако всички съгласия, необходими за осъществяване на превоза са получени, компетентните органи на първата държава-членка на транзитно преминаване имат право да оправомощят отговорното лице по параграф 1 да извърши превоза и информират компетентните органи на съответно друга държава-членка или трета изпращаща страна или страна на транзитно преминаване.Прилага се член 10, параграфи 2, 3 и 4.4. До 15 дни от датата на пристигане, посоченото в параграф 1 отговорно лице уведомява компетентните органи от първата държавата-членка на транзит, че радиоактивните отпадъци или отработеното гориво е достигнало получателя си в третата страна и посочва последната митница в Общността, през който е преминало превозваното количество.Към уведомлението се прилага декларация или удостоверение от получателя, в което заявява, че радиоактивните отпадъци или отработеното гориво са били доставени на правилното лице и посочва митницата на влизане в третата страна.5. Държава-членка на транзитно преминаване може да прецени, че превоза не може да бъде извършен, ако условията за него вече не отговарят на изискванията на настоящата директива, или не съответстват на получените по силата на настоящата директива разрешения или съгласия. Тази държава-членка незабавно информира за решението си компетентните органи от изпращащата страна. Отговорното лице по смисъла на параграф 1 покрива разходите, възникнали в случаите, когато превоза не може да бъде извършен.Член 15Износ от територията на Общността1. В случаите, когато радиоактивните отпадъци или отработеното гориво се изнася от територията на Общността за трета страна, държателят подава заявление за разрешително до компетентните органи от изпращащата държава-членка. Заявлението може да бъде изпратено за повече от един превоз, при условията по член 6, параграф 2.2. Компетентните органи от изпращащата държава-членка са длъжни да:а) уведомят компетентните органи от приемащата страна за планирания превоз и да поискат тяхното съгласие; иб) изпратят заявлението за получаване на съгласие по параграф 1 до компетентните органи от държавите-членки на транзитно преминаване, ако има такива.Прилага се член 8.3. При получаване на всички необходими съгласия за извършване на превоза, компетентните органи от изпращащите държави-членки имат право да разрешат на държателя да извърши превоза и информират компетентните органи от третата приемаща както и съответно държава-членка или трета страна на транзитно преминаване.Прилага се член 10, параграфи 2, 3 и 4.4. До 15 дни от датата на пристигане, държателят уведомява компетентните органи от изпращащата държава-членка, че радиоактивните отпадъци или отработеното гориво е достигнало получателя си в третата страна и посочва последната митница в Общността, през който е преминало превозваното количество.Към уведомлението се прилага декларация или удостоверение от получателя, в което заявява, че радиоактивните отпадъци или отработеното гориво са били доставени на правилното лице и посочва митницата на влизане в третата страна.5. Изпращащата държава-членка или държавата-членка на транзитно преминаване може да прецени, че превоза не може да бъде извършен, ако условията за него вече не отговарят на изискванията на настоящата директива, или не съответстват на получените по силата на настоящата директива разрешения или съгласия. Тази държава-членка незабавно информира за решението компетентните органи на изпращащата държава-членка.Прилага се член 12, параграфи 2 и 3.Член 16Забранен износ1. Компетентните органи от държавите-членки не разрешават превози:а) до местоназначения, намиращи се на 60 градуса на юг географска дължина; илиб) до държава, която е страна по Споразумението за партньорство между членките на групата държави от Африка, Карибите и Тихоокеанския басейн, от една страна, и Европейската общност и държавите-членки, от друга (Споразумението АКТБ—ЕО от Котону), която не е държава-членка, без да се засяга член 2, илив) до трета страна, на която, по мнение на компетентните органи от изпращащите държави-членки, съгласно критериите посочени в параграф 2 от настоящия член, липсва административен и технически капацитет и нормативна уредба, за да управлява безопасно радиоактивни отпадъци или отработено гориво съгласно Единната конвенция. При вземане на становището си държавите-членки отчитат надлежно всяка информация от другите държави-членки. В тази връзка държавите-членки ежегодно информират Комисията и Консултативния комитет, по член 21.2. В съответствие с процедурата, изложена в член 21, Комисията установява критерии, като взема надлежно предвид, inter alia, съответните стандарти за безопасност на Международната агенция по атомна енергия, като по този начин улеснява държавите-членки в оценката им за спазване изискванията за износ.ГЛАВА 4ОБЩИ ПОЛОЖЕНИЯЧлен 17Използване на стандартен документ1. За всички превози, попадащи в обхвата на настоящата директива, се използва стандартен документ.2. В съответствие с процедурата по член 21, Комисията създава стандартен документ, който включва като приложение списък на минималните изисквания за надлежно попълване на заявление.Стандартният документ и приложенията към него се публикуват в Официален вестник на Европейския съюз и се предоставят в електронен вид не по късно от 25 декември 2008 г. При необходимост, той се актуализира по същата процедура.3. Заявленията за получаване на разрешително се попълват, като се предоставя и допълнителната информация по членове 10, 13, 14 и 15 на език, приемлив за компетентните органи на държавата-членка, до която се подава заявлението в съответствие с настоящата директива.При поискване от компетентните органи от приемащата страна или от страната на транзитно преминаване, държателят предоставя заверен превод на приемлив за тях език.4. Към стандартния документ се прилагат допълнителни изисквания за разрешаване на превоза.5. Без да се засяга изискването за други придружаващи документи, предвидено в други нормативни разпоредби, попълнените стандартни документи, удостоверяващи, че разрешителната процедура е била надлежно изпълнена, се прилагат към всеки превоз, попадащ в обхвата на настоящата директива, включително случаи, при които разрешението се отнася за повече от един превоз в един документ.6. Тези документи трябва да бъдат на разположение на компетентните органи от изпращащата и приемащата страна, както и от страната на транзитно преминаване.Член 18Компетентни органи1. Не по-късно от 25 декември 2008 г. държавите-членки изпращат на Комисията името (имената) и адреса (адресите) на компетентния орган или органи, както и цялата необходима информация за установяване на бърза връзка с тези органи.2. Държавите-членки уведомяват своевременно Комисията за всяка промяна в тези данни.Член 19Предаване1. В съответствие с процедурата по член 21, Комисията дава препоръки за сигурна и ефективна система за предаване на документи и информация, свързани с разпоредбите на настоящата директива.2. Комисията създава и поддържа електронна комуникационна платформа за публикуването:а) наименование/я и адрес/и на компетентния орган или органи от всяка държава-членка;б) приемливите за компетентните органи на всяка държава-членка езици; ив) всички необходими общи условия и допълнителни изисквания, ако има такива, за разрешаване на превоз от компетентните органи на всяка държава-членка.Член 20Редовни доклади1. До 25 декември 2011 г. и на всеки три години след това държавите-членки изпращат на Комисията доклади за въвеждането на настоящата директива.2. Въз основа на тези доклади, съгласно процедурата по член 21, Комисията изготвя обобщен доклад до Европейския парламент, Съвета и Европейския икономически и социален комитет, като обръща специално внимание на прилагането на член 4.Член 21Консултативен комитет1. При изпълнението на задачите, определени в член 16, параграф 2, член 17, параграф 2, член 19, параграф 1 и член 20, параграф 2, Комисията е подпомагана от Комитет с консултативни функции, съставен от представители на държавите-членки и председателстван от представители на Комисията (наричан по-долу "Комитета").2. Представителят на Комисията предоставя на Комитета проект на мерките, които предстои да бъдат взети. Комитетът приема становище по проекта в срока, определен от председателя в зависимост от степента на неотложност на въпроса, като при необходимост се гласува.3. Становището се записва в протокол. Всяка държава-членка има право да поиска вписване на становището ѝ в протокола.4. Комисията взема предвид становището на Комитета. Тя информира Комитета за начина, по който е било взето предвид становището му.Член 22Транспониране1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 25 декември 2008 г. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директиваКогато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки2. Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.Член 23Отмяна1. Директива 92/3/Евратом се отменя от 25 декември 2008 г., без да се засягат задълженията на държавите-членки, свързани със сроковете за транспонирането ѝ в националното законодателство и нейното прилагане.2. Позоваванията на отменената директива се тълкуват като позовавания към настоящата директива и се четат съгласно таблицата на съответствието в приложението.Член 24Преходни разпоредби1. В случаите, когато заявлението за разрешително е било надлежно одобрено или подадено до компетентните органи от изпращащата страна преди 25 декември 2008 г., Директива 92/3/Евратом се прилага по отношение на всички дейности за превоз, обхванати от същото разрешително.2. Когато разглеждат заявления за разрешителни, подадени преди 25 декември 2008 г. за повече от един превоз на радиоактивни отпадъци или отработено гориво до трета приемаща страна, изпращащите държави-членки вземат предвид всички съответни обстоятелства, и по-специално:а) планирания график за извършване на всички превози, обхванати от едно и също заявление;б) основанията за включването на всички превози в заявлението;в) до колко е уместно да се разреши по-малък от включения в заявлението брой превози.3. До изготвяне на стандартния документ, предвиден в член 17 от настоящата директива, за целите на директивата се използва mutatis mutandis установеният в Решение 93/552/Евратом на Комисията [7].Член 25Влизане в силаНастоящата директива влиза в сила на двадесетия ден след публикуването ѝ в Официален вестник на Европейския съюзЧлен 26Адресати на настоящата директива са държавите-членки.Съставено в Брюксел на 20 ноември 2006 година.За СъветаПредседателJ. Korkeaoja[1] ОВ C 286, 17.11.2005 г., стр. 34.[2] Становище от 5 юли 2006 г. (все още непубликувано в Официален вестник).[3] ОВ С 119, 22.5.2002 г., стр. 7.[4] ОВ L 35, 12.2.1992 г., стр. 24.[5] ОВ L 159, 29.6.1996 г., стр. 1.[6] ОВ С 321, 31.12.2003 г., стр. 1.[7] Решение 93/552/Евратом на Комисията от 1 октомври 1993 г. за създаване на стандартен документ за надзор и контрол на превози на радиоактивни отпадъци, посочени в Директива 92/3/Евратом на Съвета (ОВ L 268, 29.10.1993 г., стр. 83).--------------------------------------------------ПРИЛОЖЕНИЕТАБЛИЦА НА СЪОТВЕТСТВИЯТАДиректива 92/3/Евратом | Настоящата директива |Член 1 | Член 1 |Член 2 | Член 5 |Член 3 | Първо съображение |Член 4, първа алинея, първо изречение | Член 6, параграф 1 |Член 4, първа алинея, второ изречение | Член 7, параграф 1 |Член 4, втора алинея | Член 17, параграф 1 |Член 4, трета алинея | Няма |Член 5, параграф 1 | Член 6, параграф 2 |Член 5, параграф 2 | Член 10, параграф 4 |Член 6, параграф 1, първа алинея | Член 9, параграф 1 |Член 6, параграф 1, втора алинея | Член 17, параграф 1 |Член 6, параграф 2 | Член 9, параграф 3 |Член 6, параграф 3 | Член 9, параграф 1, втора алинея |Член 6, параграф 4 | Член 9, параграф 2 |Член 7, първа алинея | Член 10, параграф 1 |Член 7, втора алинея | Член 17, параграф 1 |Член 7, трета алинея | Член 10, параграф 2 |Член 8 | Член 17, параграф 5 |Член 9, параграф 1, първа част от изречението | Член 11, параграф 1 |Член 9, параграф 1, крайна част на изречението | Член 17, параграф 1 |Член 9, параграф 2, първо изречение | Член 11, параграф 2 |Член 9, параграф 2, второ изречение | Член 11, параграф 3 |Член 10, параграф 1 | Член 13 |Член10, параграф 1, края на първо изречение | Член 17, параграф 1 |Член10, параграф 2 | Член 14 |Член10, параграф 3 | Член 13 |Член 11 | Член 16, параграф 1 |Член 12, параграф 1 | Член 15, параграф 1 |Член 12, параграф 2 | Член 15, параграф 3 |Член 12, параграф 3 | Член 10, параграф 2 |Член 12, параграф 4 | Член 17, параграф 1 |Член 12, параграф 5 | Член 15, параграф 4, първа алинея |Член 12, параграф 6 | Член15, параграф 4, втора алинея |Член 13 | Член 1, параграф 3 |Член 14 | Член 2 |Член 15, параграф 1 | Член 12, параграф 2 |Член 15, параграф 2 | Член 13, параграф 1, втора алинея |Член 16 | Член 9, параграф 4 |Член 17 | Член 18 |Член 18 | Член 20 |Член 19 | Член 21 |Член 20, (първо, второ и трето тире) | Член 17, параграф 1 |Член 20, четвърто тире | Член 16, параграф 2 |Член 20, пето тире | Член 20, параграф 2 |Член 21 | Член 22 |Член 22 | Член 26 || Член 3 (нов) || Член 4 (нов) || Член 8 (нов) || Член 19 (нов) || Член 23 (нов) || Член 24 (нов) || Член 25 (нов) |--------------------------------------------------


title: Директива 2013/46/ЕС на Комисията от 28 август 2013 година за изменение на Директива 2006/141/ЕО по отношение на изискванията към белтъците при храните за кърмачета и преходните храни  текст от значение за ЕИП

text:
               29.8.2013

               BG

               Официален вестник на Европейския съюз

               L 230/16

         ДИРЕКТИВА 2013/46/ЕС НА КОМИСИЯТА
   от 28 август 2013 година
   за изменение на Директива 2006/141/ЕО по отношение на изискванията към белтъците при храните за кърмачета и преходните храни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/39/ЕО на Европейския парламент и на Съвета от 6 май 2009 г. относно храни, предназначени за специфична хранителна употреба (1), и по-специално член 4, параграф 1 от нея,
   като има предвид, че:

               (1)

               В Директива 2006/141/ЕО на Комисията от 22 декември 2006 г. относно храните за кърмачета и преходните храни и за изменение на Директива 1999/21/ЕО (2) са определени, inter alia, изисквания относно съдържанието и етикетирането на храните за кърмачета и преходните храни.

               (2)

               В Директива 2006/141/ЕО е изрично предвидено храните за кърмачета и преходните храни да се произвеждат само от източници на белтъци, определени в посочената директива. Тези източници на белтъци са белтъците на кравето мляко и белтъчни изолати от соя, самостоятелно или като смес, както и белтъчни хидролизати.

               (3)

               По искане на Комисията на 28 февруари 2012 г. Европейският орган за безопасност на храните издаде свое научно становище относно пригодността на белтъците на козето мляко като източник на белтъци за храни за кърмачета и преходни храни. В становището се заключава, че белтъците на козето мляко могат да бъдат подходящ източник на белтъци за храните за кърмачета и преходните храни, при условие че крайният продукт отговаря на изискванията за съдържанието, определени в Директива 2006/141/ЕО.

               (4)

               Въз основа на посоченото становище храните за кърмачета и преходните храни, произведени от белтъци на козето мляко, следва да бъдат допускани на пазара, при условие че крайният продукт отговаря на изискванията за съдържанието, определени в Директива 2006/141/ЕО. Поради това Директива 2006/141/ЕО следва да бъде съответно изменена.

               (5)

               По искане на Комисията на 5 октомври 2005 г. Европейският орган за безопасност на храните издаде свое научно становище относно това доколко безопасни и подходящи за специфична хранителна употреба от кърмачета са храните на база частични хидролизати на белтъци от суроватка със съдържание на белтъци поне 1,9 g/100 kcal, което е под минималната стойност, предвидена в законодателството на Съюза към посочения момент. В посоченото становище се заключава, че храните за кърмачета на база хидролизати на белтъци от суроватка, получена от краве мляко, със съдържание на белтъци 1,9 g/100 kcal (0,47 g/100 kJ), които отговарят на подложения на оценка белтъчен състав, са безопасни и подходящи за употреба като единствен източник на храна за кърмачета. Въз основа на посоченото становище Директива 2006/141/ЕО, изменена с Регламент (ЕО) № 1243/2008 на Комисията от 12 декември 2008 г. за изменение на приложения III и VI към Директива 2006/141/ЕО по отношение на изискванията за съдържанието на някои храни за кърмачета (3), разрешава пускането на пазара на храни за кърмачета, произведени от белтъчни хидролизати с такова съдържание на белтък, при условие че продуктът отговаря на някои специални критерии, определени в посочената директива.

               (6)

               В посоченото становище се заключава също така, че въпреки че не са представени данни за преходни храни на база хидролизирани белтъци от суроватка със съдържание на белтък равно на 1,9 g/100 kcal (0,47g/100 kJ), храните с посочения белтъчен състав биха били подходящи за кърмачета на по-голяма възраст в съчетание с допълнителни храни.

               (7)

               Въз основа на посоченото становище и с цел да бъде дадена възможност за разработването на иновативни продукти този вид преходни храни следва да бъдат допускани на пазара. Поради това Директива 2006/141/ЕО следва да бъде съответно изменена.

               (8)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните и нито Европейският парламент, нито Съветът възразиха срещу тях,

         ПРИЕ НАСТОЯЩАТА ДИРЕКТИВА:
   Член 1
   Директива 2006/141/ЕО се изменя, както следва:

               1)

               Член 7 се изменя, както следва:

                           а)

                           В параграф 1 втора алинея се заменя със следното:
                           „В случаите на храни за кърмачета, произведени от белтъците на кравето или козето мляко, определени в точка 2.1 от приложение I, със съдържание на белтък между минималното количество и 0,5 g/100 kJ (2 g/100 kcal) пригодността на храните за кърмачета за специалните хранителни цели на кърмачетата се доказва посредством подходящи изследвания, проведени в съответствие с общоприето експертно ръководство за подготовката и провеждането на подобни изследвания.“

                           б)

                           В параграф 2 се добавя следната алинея:
                           „В случаите на преходни храни, произведени от белтъчните хидролизати, определени в точка 2.2 от приложение II, със съдържание на белтък между минималното количество и 0,56 g/100 kJ (2,25 g/100 kcal) пригодността на преходните храни за специалните хранителни цели на кърмачетата се доказва посредством подходящи изследвания, проведени в съответствие с общоприето експертно ръководство за подготовката и провеждането на подобни изследвания и трябва да е в съответствие със съответните уточнения, посочени в приложение VI.“

               2)

               В член 12 уводното изречение се заменя със следното:
               „Името, под което се продават храните за кърмачета и преходните храни, произведени изцяло от белтъците на кравето или козето мляко, е съответно:“.

               3)

               Приложения I, II, III и VI се изменят в съответствие с приложението към настоящата директива.

         Член 2
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 3
   1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 28 февруари 2014 г. Те незабавно съобщават на Комисията текста на тези разпоредби.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 4
   Адресати на настоящата директива са държавите членки.

      Съставено в Брюксел на 28 август 2013 година.

            За Комисията

            Председател

         José Manuel BARROSO

      (1)  ОВ L 124, 20.5.2009 г., стр. 21.

      (2)  ОВ L 401, 30.12.2006 г., стр. 1.

      (3)  ОВ L 335, 13.12.2008 г., стр. 25.

      ПРИЛОЖЕНИЕ
      Приложения I, II, III и VI към Директива 2006/141/ЕС се изменят, както следва:

                  1)

                  Приложение I се изменя, както следва:

                              а)

                              Точка 2.1 се изменя, както следва:

                                          i)

                                          заглавието се заменя със следното:
                                          „2.1   Храни за кърмачета, произведени от белтъците на кравето или козето мляко“;

                                          ii)

                                          бележка под линия 1 се заменя със следното:

                                                      „(1)

                                                      Храните за кърмачета, произведени от белтъците на кравето или козето мляко, със съдържание на белтъци между минималното количество и 0,5 g/100 kJ (2 g/100 kcal) са в съответствие с член 7, параграф 1, втора алинея“.

                              б)

                              В точка 2.3 заглавието се заменя със следното:
                              „2.3   Храни за кърмачета, произведени от белтъчни изолати от соя, самостоятелно или в смес с белтъци на кравето или козето мляко“.

                              в)

                              В точка 10.1 заглавието се заменя със следното:
                              „10.1   Храни за кърмачета, произведени от белтъците на кравето или козето мляко или от белтъчни хидролизати“.

                              г)

                              В точка 10.2 заглавието се заменя със следното:
                              „10.2   Храни за кърмачета, произведени от белтъчни изолати от соя, самостоятелно или в смес с белтъци на кравето или козето мляко“.

                  2)

                  Приложение II се изменя, както следва:

                              а)

                              В точка 2.1 заглавието се заменя със следното:
                              „2.1   Преходни храни, произведени от белтъците на кравето или козето мляко“.

                              б)

                              В точка 2.2 таблицата се заменя със следното:

                                          „Минимум (1)

                                          Максимум

                                          0,45 g/100 kJ
                                          (1,8 g/100 kcal)

                                          0,8 g/100 kJ
                                          (3,5 g/100 kcal)

                              в)

                              В точка 2.3 заглавието се заменя със следното:
                              „2.3   Преходни храни, произведени от белтъчни изолати от соя, самостоятелно или в смес с белтъци на кравето или козето мляко“.

                              г)

                              В точка 8.1 заглавието се заменя със следното:
                              „8.1   Преходни храни, произведени от белтъците на кравето или козето мляко или от белтъчни хидролизати“.

                              д)

                              В точка 8.2 заглавието се заменя със следното:
                              „8.2   Преходни храни, произведени от белтъчни изолати от соя, самостоятелно или в смес с белтъци на кравето или козето мляко“.

                  3)

                  В приложение III, точка 3 бележка под линия 1 се заменя със следното:

                              „(1)

                              L-аргининът и неговият хидрохлорид се използват само при производството на храните за кърмачета, посочени в член 7, параграф 1, трета алинея, и на преходните храни, посочени в член 7, параграф 2, втора алинея.“

                  4)

                  Заглавието на приложение VI се заменя със следното:
                  „Спецификация за съдържанието, източника и обработката на белтъците, използвани при производството на храни за кърмачета и преходни храни със съдържание на белтъци по-малко от 0,56 g/100 kJ (2,25 g/100 kcal), произведени от хидролизати на белтъци от суроватка, получени от белтъците на кравето мляко“.

         (1)  Преходните храни, произведени от белтъчни хидролизати, със съдържание на белтъци между минималното количество и 0,56 g/100 kJ (2,25 g/100 kcal), следва да отговарят на изискванията на член 7, параграф 2, втора алинея.“


title: Директива 2003/40/ЕО на Комисията от 16 май 2003 година за установяване на списъка, границите на концентрация и изискванията към етикетирането за съставките на натуралните минерални води и условията за употреба на обогатен с озон въздух за обработката на натурални минерални води и на изворни води

text:
Важна правна забележка

|

32003L0040

Официален вестник n° L 126 , 22/05/2003 стр. 0034 - 0039 специално чешко издание глава 13 том 31 стр. 193  - 198 специално испанско издание глава 13 том 31 стр. 193  - 198 специално унгарско издание глава 13 том 31 стр. 193  - 198 специално литвийско издание глава 13 том 31 стр. 193  - 198 LV.ES глава 13 том 31 стр. 193  - 198 MT.ES глава 13 том 31 стр. 193  - 198 PL.ES глава 13 том 31 стр. 193  - 198 SK.ES глава 13 том 31 стр. 193  - 198 специално словенско издание глава 13 том 31 стр. 193  - 198

		20030516Директива 2003/40/ЕО на Комисиятаот 16 май 2003 годиназа установяване на списъка, границите на концентрация и изискванията към етикетирането за съставките на натуралните минерални води и условията за употреба на обогатен с озон въздух за обработката на натурални минерални води и на изворни водиКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 80/777/ЕИО на Съвета [1] от 15 юли 1980 г. относно сближаването на законодателствата на държавите-членки относно експлоатацията на и търговията с натурални минерални води, последно изменена с Директива 96/70/ЕО на Европейския парламент и Съвета [2], и по-специално член 11, параграф 1 от нея,като има предвид, че:(1) Поради техния хидрогеоложки произход някои натурални минерални води в естествено състояние могат да съдържат съставки, които ако превишават определена концентрация, могат да представляват риск за общественото здраве. Следователно се счита, че е необходимо да се установят граници на концентрацията на тези съставки в натуралните минерални води.(2) Член 11 от Директива 80/777/ЕИО предвижда възможността да се приемат хармонизирани граници на концентрацията на съставките в натуралните минерални води след консултация с Научния комитет по храните, както и изисквания спрямо етикетировката, за да се указва, когато това се налага, наличието на определени съставки с високи концентрации.(3) Научният комитет по храните даде становище [3] относно арсена, бария, флуорида, бора и мангана, както и за други съставки в натуралните минерални води, като потвърди границите, препоръчани от Световната здравна организация (СЗО) за питейна вода.(4) Ревизираният Кодекс на стандартите за "натуралните минерални води" [4] съдържа, за целите на здравеопазването, списък от съставки и максимални граници за тези съставки. Той е приет въз основа на най-новите международни научни данни и осигурява достатъчна защита на общественото здраве.(5) Общоприето е, че приемането на ниски дози флуорид може да има благоприятно въздействие върху зъбите. За разлика от това, приемането на големи дози флуорид над допустимите граници може да има вреден ефект върху общественото здраве. Ето защо е необходимо да се установи хармонизирана максимална граница за флуорид в натуралните минерални води, която да осигури достатъчна защита за населението като цяло.(6) Световната здравна организация препоръча ориентировъчна стойност от 1,5 mg/l за флуорид в питейна вода, която беше валидирана за натуралните минерални води от Научния комитет по храните в гореспоменатото становище. За да се защитят кърмачетата и малките деца, които са предразположени най-много към риска от флуороза, когато съдържанието на флуорид в натурална минерална вода надвишава тази ориентировъчна стойност, е необходимо върху етикета да се направи също обозначение за този факт и то да може да бъде лесно видяно от потребителя.(7) Научният комитет по храните посочи ориентировъчна стойност за бора в натуралните минерални води, която се основава на препоръките на СЗО [5] от 1996 г. Въпреки това, СЗО и други международно признати научни организации извършиха оттогава нови оценки относно влиянието на бора върху общественото здраве и препоръчаха по-високи стойности. Следователно, следва да се извърши консултация с Европейския орган за безопасност на храните относно бора в натуралните минерални води, така че наличните нови научни оценки да бъдат взети предвид, и на този етап не следва да се определя максимална граница за бора.(8) Научният комитет по храните също така посочи в споменатото по-горе становище приемливото ниво за бария, мангана и арсена в натуралните минерални води. За другите нежелани съставки в натуралните минерални води, които могат да имат вреден ефект върху общественото здраве, ревизираният Кодекс на стандартите определя максимални граници, които осигуряват достатъчна защита на общественото здраве. Въпреки това, границата за нитратите се счита за твърде ниска, предвид наличните данни и следва да бъде изравнена с границата, предвидена за питейна вода [6].(9) Установената в Кодекса на стандартите максимална граница за нитрати позволява да се осигури достатъчна защита на общественото здраве и следва да служи като отправна стойност при международната търговия и търговията в рамките на Общността с натурални минерални води. Все пак, в рамките на процедурата на официалното признаване на източници на натурални минерални води, упомената в член 1 от горепосочената директива, компетентните органи на държавите-членки трябва да са в състояние да се позоват на по-ниска ориентировъчна стойност за нитратите в натуралните минерални води, каптирани на тяхна територия.(10) Натуралните минерални води, чието съдържание на определени съставки надхвърля максималните граници за тези съставки, с оглед на целите на общественото здраве, се подлагат на обработка, при която въпросните съставки се отделят. За да се позволи на засегнатите производители да направят инвестициите, необходими за спазването на тези нови стандарти, следва да бъдат дадени достатъчно дълги срокове преди влизането в сила на новите стандарти за такива съставки, по-специално по отношение на флуорида и никела, за които на ниво Общност няма оценена или разрешена обработка за отделяне.(11) За целите на официалния контрол на тези съставки е необходимо да се установят граници на колебание около границите на максимална концентрация, които да съответстват на неточностите при измерванията.(12) Член 4, параграф 1, буква б) от изменената Директива 80/777/ЕИО предвижда отделянето на желязо, манган, сяра и арсен от определени натурални минерални води да става чрез използването на обработка с обогатен с озон въздух, като тази обработка подлежи на оценка от Научния комитет по храните и на приемане на условията за използване на тази обработка от Постоянния комитет по хранителната верига и здравето на животните.(13) Научният комитет по храните предостави становище [7] относно тази обработка, което предвижда задължения както за определени методи, така и за определени резултати. Въпреки това, за да се вземат предвид както развитието на техниките за обработка с обогатен с озон въздух, така и различията на обработката, които зависят от физико-химичния състав на обработваната вода, се счита за целесъобразно да се въведат задължения само за получаваните резултати.(14) Освен това, обработката с обогатен с озон въздух не следва да променя състава по отношение на характеризиращите съставки по смисъла на член 7, параграф 2, буква а) от Директива 80/777/ЕИО, или да има дезинфекционно действие по смисъла на член 4, параграф 3, или да причинява образуването на остатъчни вещества от обработката, които могат да имат вредно въздействие върху общественото здраве.(15) Съгласно член 7, параграф 2, буква в) на горепосочената директива, натуралните минерални води, обработени с обогатен с озон въздух, трябва да съдържат на етикетите си достатъчно информация за потребителите относно извършената обработка.(16) В съответствие с разпоредбите на Директива 80/777/ЕИО, член 9, параграф 4, буква а), четвърто тире, разпоредбите относно обработките, предвидени в член 4 от директивата, и по-специално обработката с обогатен с озон въздух, са приложими за изворните води.(17) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Настоящата директива установява списъка от съставки в натуралните минерални води, които могат да представляват риск за общественото здраве, границите на допустимите нива на тези съставки, крайните срокове за прилагане на тези граници и изискванията към етикетирането за някои съставки. Тези съставки трябва да се съдържат във водата по естествени причини, а не поради замърсяване при източника.Тя също така определя условията за употреба на обогатен с озон въздух за отделяне на съединения на желязо, манган, сяра и арсен от натурални минерални води или изворни води и изискванията към етикетирането за води, които са били подложени на такава обработка.Член 21. Не по-късно от 1 януари 2006 г., натуралните минерални води следва да отговарят, по време на пакетирането им, на изискванията за максимални граници на концентрация, посочени в приложение I за съставките, изброени в това приложение.2. Независимо от това, в случая на флуориди и никел, крайният срок, посочен по-горе, се удължава до 1 януари 2008 г.3. Чрез дерогация от параграф 1, по време на процедурата на официално признаване на натурални минерални води, каптирани на тяхна територия, компетентните власти на държавите-членки могат да вземат предвид по-ниска референтна стойност за нитратите и нитритите, при условие че същата референтна стойност се прилага за всички заявления, отправени към тях.Член 3За целите на официалния контрол, държавите-членки спазват спецификациите, изброени в приложение II, за анализиране на съставките, изброени в приложение I.Член 41. Етикетът на натурални минерални води с концентрация на флуорид над 1,5 mg/l съдържа думите "съдържа повече от 1,5 mg/l флуорид: не е подходяща за редовна консумация от кърмачета и деца под 7-годишна възраст".2. Информацията върху етикета, посочена в параграф 1 на настоящия член, се помества в непосредствена близост до търговското наименование и се изписва с ясно видими знаци.3. Етикетите на натурални минерални води, които съдържат информация съгласно параграф 1 на настоящия член, посочват действителното съдържание на флуорид в съотношение към физико-химичния състав от гледна точка на съществените съставки, както е посочено в член 7, параграф 2, буква а) от Директива 80/777/ЕИО.Член 51. Без да се засягат разпоредбите на член 4, параграф 1, буква б) от Директива 80/777/ЕИО, прилагането на обработка на натурални минерални води с обогатен с озон въздух трябва да бъде предварително нотифицирано на компетентните власти, които да гарантират, че:а) използването на тази обработка е оправдано от състава на водата по отношение на съединенията на желязо, манган, сяра и арсен;б) операторът е взел всички необходими мерки, за да гарантира, че обработката е ефективна и безопасна, и за да позволи тя да бъде проверена от компетентните власти.2. Обработката на натуралните минерални води с обогатен с озон въздух трябва да отговаря на следните условия:а) физико-химичният състав на натуралните минерални води по отношение на съществените съставки не се променя в резултат от обработката;б) преди обработката натуралната минерална вода трябва да съответства на микробиологичните критерии, определени в член 5, параграфи 1 и 2 от Директива 80/777/ЕИО;в) обработката не води до образуването на остатъчни вещества с концентрация, която надвишава максималните граници, определени в приложение III, или на остатъчни вещества, които биха могли да представляват риск за общественото здраве.Член 6Съгласно член 7, параграф 2, буква в) от Директива 80/777/ЕИО, етикетировката на натуралните минерални води, които са били обработени с обогатен с озон въздух, съдържа, в близост до аналитичния състав на характеризиращите съставки, думите "вода, подложена на окисляване чрез обработка с обогатен с озон въздух".Член 7Без да се засягат разпоредбите на член 9, параграф 4, буква б) от Директива 80/777/ЕИО, разпоредбите на членове 5 и 6 от настоящата директива се прилагат и за изворните води.Член 81. Държавите-членки предприемат необходимите мерки, за да позволят търговията с продукти, които отговарят на изискванията на настоящата директива, не по-късно от 1 януари 2004 г.2. Без да се засягат крайните срокове, установени в член 2, параграфи 1 и 2, държавите-членки забраняват търговията с продукти, които не отговарят на изискванията на настоящата директива, считано от 1 юли 2004 г. Независимо от това, продукти, които са опаковани и етикетирани преди 1 юли 2004 г., могат да бъдат продавани, докато бъдат изчерпани складовите наличности.Член 9Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива, най-късно до 31 декември 2003 г. Те незабавно информират Комисията за това.В разпоредбите, приети съгласно настоящия параграф, се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 10Настоящата директива влиза в сила на двадесетия ден след датата на публикуването ѝ в Официален вестник на Европейския съюз.Член 11Адресати на настоящата директива са държавите-членки.Съставено в Брюксел на 16 май 2003 година.За КомисиятаDavid ByrneЧлен на Комисията[1] ОВ L 229, 30.8.1980 г., стр. 1.[2] ОВ L 299, 23.11.1996 г., стр. 26.[3] Становище от 13 декември 1996 г. относно арсена, бария, флуорида, бора и мангана в натуралните минерални води.[4] Кодекс на стандартите 108-1981, Rev 1-1997, ревизиран по време на седмата сесия на CCNMW (октомври 2000 г.).[5] СЗО (1996): указания относно качеството на питейната вода, второ издание, том 2.[6] Директива 98/83/ЕО на Съвета (ОВ L 330, 5.12.1998 г., стр. 32).[7] Становище на Научния комитет по храните от 7 юни 1996 г. относно употребата на озон за отделяне на нестабилни елементи като желязо, манган и арсен от натурални минерални води.--------------------------------------------------20030516ПРИЛОЖЕНИЕ IЕстествено съдържащи се съставки в натуралните минерални води и максимални граници, които, ако са надвишени, могат да представляват риск за общественото здравеСъставки | Максимални граници (mg/l) |Антимон | 0,0050 |Арсен | 0,010 (общо) |Барий | 1,0 |Бор | За протокола [1] |Кадмий | 0,003 |Хром | 0,050 |Мед | 1,0 |Цианид | 0,070 |Флуориди | 5,0 |Олово | 0,010 |Манган | 0,50 |Живак | 0,0010 |Никел | 0,020 |Нитрати | 50 |Нитрити | 0,1 |Селен | 0,010 |[*] Максималната граница за бора ще бъде определена по целесъобразност след становище на Европейския орган за безопасност на храните и по предложение на Комисията до 1 януари 2006 г.--------------------------------------------------20030516ПРИЛОЖЕНИЕ IIХарактеристики на изпълнението [*] за анализиране на съставките в приложение IБележка 1: точност е системната грешка и представлява разликата между средната стойност на голям брой повторени измервания и точната стойност.Бележка 2: прецизност е случайната грешка и се изразява най-общо като стандартното отклонение от средната стойност (в рамките на партида и между партиди) на представителни резултати. Приемливата точност е равна на удвоеното относително стандартно отклонение.Бележка 3: граница на откриване е:- или три пъти относителното стандартно отклонение в рамките на партида от естествен образец, съдържащ ниска концентрация на параметъра,- или пет пъти относителното стандартно отклонение в рамките на партида от автентичен образец.Бележка 4: Методът следва да дава възможност да се определи общото количество цианид във всичките му форми.Съставки | Точност на параметричната стойност в % (бележка 1) | Прецизност на параметричната стойност (бележка 2) | Граница на откриване в % от параметричната стойност (бележка 3) | бележки |Антимон | 25 | 25 | 25 | |Арсен | 10 | 10 | 10 | |Барий | 25 | 25 | 25 | |Бор | | | | Виж приложение I |Кадмий | 10 | 10 | 10 | |Хром | 10 | 10 | 10 | |Мед | 10 | 10 | 10 | |Цианиди | 10 | 10 | 10 | Бележка 4 |Флуориди | 10 | 10 | 10 | |Олово | 10 | 10 | 10 | |Манган | 10 | 10 | 10 | |Живак | 20 | 10 | 20 | |Никел | 10 | 10 | 10 | |Нитрати | 10 | 10 | 10 | |Нитрити | 10 | 10 | 10 | |Селен | 10 | 10 | 10 | |[*] Аналитичните методи за измерване на концентрациите на съставките, изброени в приложение 1, трябва да са в състояние най-малко да измерват концентрации, равни на параметричната стойност със специфична точност, прецизност и граница на откриване. Независимо от това каква е чувствителността на използвания метод за анализ, резултатът се изразява, като се използват поне толкова десетични позиции, колкото има максималната граница, установена в приложение I.--------------------------------------------------20030516ПРИЛОЖЕНИЕ IIIМаксимални граници за остатъци от обработката на натурални минерални води и изворни води с обогатен с озон въздухОстатъчни вещества от обработката | Максимална граница [1] (μg/l) |Разтворен озон | 50 |Бромати | 3 |Бромоформ | 1 |[*] Съответствието с максималните граници се контролира от компетентните органи в държавите-членки по време на бутилиране или друга форма на пакетиране, предназначена за крайния потребител.--------------------------------------------------


title: Директива 2012/15/ЕС на Комисията от 8 май 2012 година за изменение на Директива 98/8/ЕО на Европейския парламент и на Съвета за включване на екстракт от маргоза като активно вещество в приложение I към нея  текст от значение за ЕИП

text:
               9.5.2012

               BG

               Официален вестник на Европейския съюз

               L 123/39

         ДИРЕКТИВА 2012/15/ЕС НА КОМИСИЯТА
   от 8 май 2012 година
   за изменение на Директива 98/8/ЕО на Европейския парламент и на Съвета за включване на екстракт от маргоза като активно вещество в приложение I към нея
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. В този списък е включен екстракт от маргоза.

               (2)

               Съгласно Регламент (ЕО) № 1451/2007 на екстракта от маргоза е направена оценка в съответствие с член 11, параграф 2 от Директива 98/8/ЕО за употреба в продуктов тип 18, инсектициди, акарициди и продукти за борба срещу други артроподи, както е определен в приложение V към посочената директива. Оценката се отнася за екстракт от маргоза от ядките на Azadirachta indica, извлечен с вода и след това обработен с органични разтворители. Всички други възможни вещества, отговарящи на определението на екстракт от маргоза в списъка на активни вещества, подлежащи на оценка в Регламент (ЕО) № 1451/2007, не са оценени и не следва да бъдат включени в приложение I към Директива 98/8/ЕО въз основа на тази оценка.

               (3)

               За докладваща държава-членка бе определена Германия, която на 26 ноември 2009 г. представи на Комисията доклада на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.

               (4)

               Докладът на компетентния орган беше разгледан от държавите-членки и Комисията. В съответствие с член 15, параграф 4 от Регламент (ЕО) № 1451/2007 на 9 декември 2011 г. констатациите от прегледа бяха включени от Постоянния комитет по биоцидите в доклад за оценка.

               (5)

               От направените проучвания изглежда, че за биоцидите, използвани като инсектициди, акарициди и продукти за борба срещу други артроподи и съдържащи екстракт от маргоза, може да се очаква да отговарят на изискванията, определени в член 5 от Директива 98/8/ЕО. Следователно е уместно екстрактът от маргоза да бъде включен в приложение I към същата директива.

               (6)

               Оценката на равнището на Съюза не включва всички потенциални видове употреба. Ето защо е целесъобразно държавите-членки да оценят тези видове употреба или възможностите за излагане на въздействие, както и рисковете за човешките популации и за компонентите на околната среда, които не са били разгледани по представителен начин в оценката на риска, направена на равнището на Съюза, и при издаването на разрешения за продукти да гарантират, че са предприети подходящи мерки или са наложени специални условия, за да се намалят установените рискове до приемливи равнища.

               (7)

               С оглед на установените рискове за повърхностните води, седиментите и нецелевите артроподи е уместно към разрешенията за продуктите да се изисква прилагането на подходящи мерки за намаляване на риска.

               (8)

               Разпоредбите на настоящата директива следва да се приложат едновременно във всички държави-членки с цел да се осигури еднакво третиране на пазара на Съюза на биоцидите, съдържащи активното вещество екстракт от маргоза, както и да се улесни правилното функциониране на пазара на биоциди като цяло.

               (9)

               Преди включването на дадено активно вещество в приложение I към Директива 98/8/ЕО следва да се предвиди разумен период от време, за да се даде възможност на държавите-членки и на заинтересованите страни да се подготвят за произтичащите от това нови изисквания, а на кандидатите, изготвили досиета — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване.

               (10)

               След включването на веществото на държавите-членки следва да бъде предоставен подходящ период от време за прилагане на член 16, параграф 3 от Директива 98/8/ЕО.

               (11)

               Поради това Директива 98/8/ЕО следва да бъде съответно изменена.

               (12)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите-членки приемат и публикуват не по-късно от 30 април 2013 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби, считано от 1 май 2014 г.
   При приемането им от държавите-членки тези разпоредби съдържат позоваване на настоящата директива или са съпроводени от такова позоваване при официалното им публикуване. Условията и редът за позоваването се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден от публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 8 май 2012 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      ПРИЛОЖЕНИЕ
      В приложение I към Директива 98/8/ЕО се добавя следното:

                     №

                     Общоприето наименование

                     Наименование по IUPAC
                     Идентификационни номера

                     Минимална чистота на активното вещество в биоцида, както е пуснат на пазара

                     Дата на включването

                     Краен срок за привеждане в съответствие с член 16, параграф 3 (освен за продуктите, съдържащи повече от едно активно вещество, за които срокът за привеждане в съответствие с член 16, параграф 3 е този, определен с последното от решенията за включване, отнасящи се до неговите активни вещества)

                     Срок на изтичане на включването

                     Продуктов тип

                     Специфични разпоредби (1)

                     „55

                        Екстракт от маргоза

                     Наименование по IUPAC: Не е приложимо
                     CAS-№: 84696-25-3
                     ЕО №: 283-644-7
                     Описание: екстракт от маргоза от ядките на Azadirachta indica, извлечен с вода и след това обработен с органични разтворители

                     1 000 g/kg

                     1 май 2014 г.

                     30 април 2016 г.

                     30 април 2024 г.

                     18

                     Съгласно член 5 и приложение VI при оценката на заявление за издаване на разрешение за продукт държавите-членки оценяват, когато това е подходящо за съответния продукт, видовете употреба или сценарии на експозиция и рисковете за групите от населението и за компонентите от околната среда, които не са били разгледани по представителен начин в оценката на рисковете, направена на равнище ЕС.
                     Държавите-членки гарантират, че към разрешенията се прилагат подходящи мерки за намаляване на риска за опазването на повърхностните води, седиментите и нецелевите артроподи.“

         (1)  Във връзка с прилагането на общите принципи от приложение VI съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm


title: Директива 2013/6/ЕС на Комисията от 20 февруари 2013 година за изменение на Директива 98/8/ЕО на Европейския парламент и на Съвета с цел включване на дифлубензурон като активно вещество в приложение I към нея  текст от значение за ЕИП

text:
               21.2.2013

               BG

               Официален вестник на Европейския съюз

               L 48/10

         ДИРЕКТИВА 2013/6/ЕС НА КОМИСИЯТА
   от 20 февруари 2013 година
   за изменение на Директива 98/8/ЕО на Европейския парламент и на Съвета с цел включване на дифлубензурон като активно вещество в приложение I към нея
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от нея,
   като има предвид, че:

               (1)

               С Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (2) е определен списък на активни вещества, подлежащи на оценка с оглед на евентуалното им включване в приложение I, IА или IБ към Директива 98/8/ЕО. Този списък включва N-[[(4-хлорофенил)аминo]карбонил]-2,6-дифлуоробензамид, което е синоним на дифлубензурон.

               (2)

               Съгласно Регламент (ЕО) № 1451/2007 веществото дифлубензурон бе подложено на оценка в съответствие с член 11, параграф 2 от Директива 98/8/ЕО с оглед на употребата му в продуктов тип 18 — инсектициди, акарициди и продукти за борба срещу други артроподи, определен в приложение V към посочената директива.

               (3)

               Швеция бе определена за докладваща държава членка и на 19 ноември 2007 г. представи на Комисията доклада на компетентния орган, придружен от препоръка, в съответствие с член 10, параграфи 5 и 7 от Регламент (ЕО) № 2032/2003 на Комисията от 4 ноември 2003 година относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди, и за изменение на Регламент (ЕО) № 1896/2000 (3).

               (4)

               Докладът на компетентния орган беше разгледан от държавите членки и Комисията. В съответствие с член 15, параграф 4 от Регламент (ЕО) № 1451/2007 констатациите от прегледа бяха включени в доклад за оценка по време на заседанието на Постоянния комитет по биоцидите на 21 септември 2012 г.

               (5)

               От направените оценки изглежда, че за биоцидите, използвани като инсектициди, акарициди и продукти за борба срещу други артроподи и съдържащи дифлубензурон, може да се очаква да отговарят на изискванията, определени в член 5 от Директива 98/8/ЕО. Поради това е целесъобразно веществото дифлубензурон да се включи за употреба в продуктов тип 18 в приложение I към посочената директива.

               (6)

               Оценката на равнището на Съюза не включва всички потенциални видове употреба и сценарии на излагане на въздействието на продукта. Така например, не бе извършена оценка на употребата на веществото на открито, употребата му от непрофесионалисти, както и въздействието му върху животни. Ето защо е целесъобразно държавите членки да направят оценка на тези видове употреба или на сценариите на излагане на въздействието на продукта, както и на рисковете за компонентите на околната среда и за населението, които не са били разгледани по представителен начин в оценката на риска, направена на равнището на Съюза, и при издаването на разрешения за продукти да се уверят, че са предприети подходящи мерки или са наложени специални условия, за да се намалят установените рискове до приемливи равнища.

               (7)

               С оглед на констатациите в доклада за оценката, че е възможно непряко излагане на човека чрез консумация на храни вследствие на използването за целите, представени в оценката, е целесъобразно да се изисква, когато се налага, проверка на необходимостта да се формулират нови или да се изменят съществуващите максимално допустими количества остатъчни вещества според Регламент (ЕО) № 470/2009 на Европейския парламент и на Съвета от 6 май 2009 година относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (4) или Регламент (ЕО) № 396/2005 на Европейския парламент и на Съвета от 23 февруари 2005 година относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (5). Специално внимание следва да се обърне на метаболита PCA, който е генотоксичен in vivo. Следва да се приемат мерки, които осигуряват непревишаване на приложимите норми за максимално допустими количества остатъчни вещества.

               (8)

               Предвид допусканията, направени по време на оценката на риска, е целесъобразно да се изисква професионалните потребители на продукти, съдържащи дифлубензурон, да носят подходящи лични предпазни средства, освен ако в заявлението за издаване на разрешение за продукта не бъде показано, че рисковете за работниците и операторите могат да се намалят до приемливо равнище.

               (9)

               С оглед на установените рискове за околната среда е целесъобразно да се изисква, освен ако в заявлението за издаване на разрешение за продукта не бъде показано, че рисковете за водните и сухоземните екосистеми могат да се намалят до приемливо равнище, да не се разрешава употребата на продуктите във водни системи, а продуктите, разрешени за употреба върху оборски тор, да се използват само върху сух оборски тор, който преди разпръскване върху обработваема земя трябва да се подложи на пълно аеробно компостиране.

               (10)

               Разпоредбите на настоящата директива следва да се приложат едновременно във всички държави членки с цел да се осигури еднаквото третиране на пазара на Съюза на биоцидите от продуктов тип 18, съдържащи активното вещество дифлубензурон, както и да се улесни правилното функциониране на пазара на биоциди като цяло.

               (11)

               Преди включването на дадено активно вещество в приложение I към Директива 98/8/ЕО следва да се предвиди разумен период от време, за да се даде възможност на държавите членки и на заинтересованите страни да се подготвят за произтичащите от това нови изисквания, а на кандидатите, изготвили досиета — да се възползват напълно от 10-годишния период за защита на данните, който в съответствие с член 12, параграф 1, буква в), подточка ii) от Директива 98/8/ЕО започва да тече от датата на включване.

               (12)

               След включването на веществото на държавите членки следва да бъде предоставен подходящ период от време за прилагане на член 16, параграф 3 от Директива 98/8/ЕО.

               (13)

               Поради това Директива 98/8/ЕО следва да бъде съответно изменена.

               (14)

               В съответствие със Съвместната политическа декларация от 28 септември 2011 г. на държавите членки и на Комисията относно обяснителните документи (6) държавите членки са се задължили уведомяването за мерките им за транспониране в обосновани случаи да бъде придружавано от един или повече документи, в които се обяснява връзката между елементите на директивата и съответстващите им части от националните инструменти за транспониране.

               (15)

               Мерките, предвидени в настоящата директива, са в съответствие със становището на Постоянния комитет по биоцидите,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 98/8/ЕО се изменя в съответствие с приложението към настоящата директива.
   Член 2
   1.   Държавите членки приемат и публикуват най-късно до 31 януари 2014 г. законовите, подзаконовите и административните разпоредби, необходими, за да се съобразят с настоящата директива.
   Те прилагат тези разпоредби от 1 февруари 2015 г.
   При приемането им от държавите членки тези разпоредби съдържат позоваване на настоящата директива или са съпроводени от такова позоваване при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 20 февруари 2013 година.

            За Комисията

            Председател

         José Manuel BARROSO

      (1)  ОВ L 123, 24.4.1998 г., стр. 1.

      (2)  ОВ L 325, 11.12.2007 г., стр. 3.

      (3)  ОВ L 307, 24.11.2003 г., стр. 1.

      (4)  ОВ L 152, 16.6.2009 г., стр. 11.

      (5)  ОВ L 70, 16.3.2005 г., стр. 1.

      (6)  ОВ C 369, 17.12.2011 г., стр. 14.

      ПРИЛОЖЕНИЕ
      В приложение I към Директива 98/8/ЕО се добавя следното вписване:

                     №

                     Общоприето наименование

                     Наименование по IUPAC
                     Идентификационни номера

                     Минимална степен на чистота на активното вещество (1)

                     Дата на включването

                     Краен срок за привеждане в съответствие с член 16, параграф 3, освен ако е приложимо някое от изключенията, посочени в бележката под линия към това заглавие (2)

                     Срок на изтичане на включването

                     Продуктов тип

                     Специфични разпоредби (3)

                     „63

                     дифлубензурон

                     1-(4-хлорофенил)-3-(2,6-дифлуоробензоил) урея
                     ЕО №: 252-529-3
                     CAS №: 35367-38-5

                     960 g/kg

                     1 февруари 2015 г.

                     31 януари 2017 г.

                     31 януари 2025 г.

                     18

                     Оценката на риска, направена на равнището на Съюза, не включва всички потенциални видове употреба и сценарии на излагане на въздействието на продукта; някои видове употреба на активното вещество и сценарии на излагане на въздействието му, като например употреба на открито, употреба от непрофесионалисти и въздействие върху животни, бяха изключени. При оценяването на заявлението за издаване на разрешение за продукт в съответствие с член 5 и приложение VI държавите членки оценяват, когато това е уместно за съответния продукт, видовете употреба или сценариите на излагане на въздействието му, както и рисковете за населението и за компонентите на околната среда, които не са били разгледани по представителен начин в оценката на риска, направена на равнището на Съюза.
                     За продуктите, съдържащи дифлубензурон, които могат да доведат до наличие на остатъчни вещества в храните или във фуражите, държавите членки проверяват необходимостта да се формулират нови или да се изменят съществуващите максимално допустими количества остатъчни вещества (МДКОВ) съгласно Регламент (ЕО) № 470/2009 или Регламент (ЕО) № 396/2005, като обръщат специално внимание на метаболита РСА, който е генотоксичен in vivo, и вземат всички подходящи мерки за намаляване на риска, осигуряващи непревишаване на действащите норми за МДКОВ.
                     Държавите членки гарантират, че при издаването на разрешения, освен ако в заявлението за издаване на разрешение за продукта не бъде показанo, че рисковете могат да се намалят до приемливо равнище, се спазват следните условия:

                                 1)

                                 Професионалните потребители носят подходящи лични предпазни средства.

                                 2)

                                 Информацията за продукта включва изискване продуктите да се използват само върху сух оборски тор, който преди разпръскване върху обработваема земя трябва да се подложи на пълно аеробно компостиране от професионалисти.

                                 3)

                                 Продуктите не се използват във водни системи.“

         (1)  Посочената в тази колона чистота беше минималната степен на чистота на активното вещество, използвано за оценката, извършена в съответствие с член 11. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото вещество.

         (2)  За продукт, съдържащ повече от едно активно вещество, попадащо в обхвата на член 16, параграф 2, крайният срок за привеждане в съответствие с член 16, параграф 3 е този, валиден за последното от неговите активни вещества, което трябва да бъде включено в настоящото приложение. За продукти, за които първото разрешение е предоставено по-късно от 120 дни преди крайния срок за привеждане в съответствие с член 16, параграф 3 и е подадено комплектно искане за взаимно признаване съгласно член 4, параграф 1 в срок от 60 дни от издаването на първото разрешение, крайният срок за привеждане в съответствие с член 16, параграф 3 във връзка с това искане се удължава до 120 дни след датата на получаване на комплектното искане за взаимно признаване. За продукти, за които дадена държава членка предложи отклонение от взаимното признаване съгласно член 4, параграф 4, крайният срок за привеждане в съответствие с член 16, параграф 3 се удължава до тридесет дни след датата на приемането на решението на Комисията в съответствие с член 4, параграф 4, втора алинея.

         (3)  За прилагане на общите принципи на приложение VI съдържанието и заключенията на докладите за оценка са достъпни на електронната страница на Комисията: http://ec.europa.eu/comm/environment/biocides/index.htm.